Дона Арес
Азра Колаковић (Бихаћ, 1. јануар 1977 — Бихаћ, 2. октобар 2017), познатија под уметничким именом Дона Арес ( -{Donna Ares}-), била је босанскохерцеговачка певачица забавне музике.

Биографија 
Рођена је 1. јануара 1977. године у Бихаћу, а музиком је почела да се бави као дете. Потиче из музичке породице; њена мајка свирала је клавир, а отац је био гитариста. Још као мала наступала је на дечијим фестивалима музике, а са 14 година са рок бендом Camino Verde (Камино верде) у локалним дискотекама, као певачица. Са шеснаест година написала је своје прве текстове и снимила своју прву песму. Завршила је музичку школу, а студирала енглески језик и књижевност.

Године 1997. први пут је наступала под псеудонимом Donna Ares (Дона Арес) на хрватском избору песме за Песму Евровизије, а исте године остварује велики успех песмом Казна на фестивалу у Бихаћу, након којег су њени хитови били високо рангирани на музичким листама у Босни и Херцеговини.

Године 1998. снима свој први студијски албум Ти ме више не волиш у Дуизбургу, а 2000. године дует са певачем Халидом Бешлићем, под називом Свирај нешто народно.

Године 2005. доживела је велики успех у Србији, песмом То ми није требало, а након Србије, у Хрватској, Словенији, Македонији и Црној Гори постигла је значајан успех и одржала више концерата. Године 2015. издала је књигу Соба за никога.

Преминула је 2. октобра 2017. године у 41. години живота након трогодишње тешке борбе са карциномом.

Дискографија

Студијски албуми 
 Ти ме више не волиш (1998)
 Чувај се, душо (2002)
 Џекпот (2004)
 Немам разлога за страх (2006)
 Повратка нема (2011)

 Албуми уживо 
 Дона 2000 (2000)
 Микс III (2003)

 Компилације 
 The best of (2003)
 Best of Donna Ares (2006)
 10 година са вама (2007)
 The Best Of Donna Ares / Желим да те гледам (2010)

 Фестивали 
 1997. Дора, Опатија — Задња ноћ 1997. Бихаћ — Казна 1998. Бихаћ — Реци ми да знам 2000. Форте, Сарајево — Свирај нешто народно (дует са Халидом Бешлићем)
 2008. Гранд фестивал — Свједок''

Референце

Спољашње везе 
 Званични веб-сајт (архива)
 
 

Рођени 1977.
Умрли 2017.
Бишћани
Босанскохерцеговачке певачице
Умрли од рака
Људи под псеудонимом